*Likumprojekts*

**Grozījumi Ieguldījumu pārvaldes sabiedrību likumā**

Izdarīt Ieguldījumu pārvaldes sabiedrību likumā (Latvijas Vēstnesis, 1997, 342/345. nr.; 2000, 230/232. nr.; 2002, 165. nr.; 2004, 54. nr.; 2007, 51. nr.; 2008, 94., 104., 174. nr.; 2010, 51/52. nr.; 2011, 173. nr.; 2013, 142., 192. nr.; 2016, 31. nr.; 2017, 75., 222. nr.) šādus grozījumus:

1. Papildināt 1. panta pirmo daļu ar 42. punktu šādā redakcijā:

“42) naudas tirgus fonds — ieguldījumu fonds, kuram piemēro Eiropas Parlamenta un Padomes 2017. gada 14. jūnija regulā (ES) Nr. 2017/1131 par naudas tirgus fondiem (turpmāk — Regula Nr. 2017/1131) noteiktās prasības.”

2. Izteikt 22. panta septīto daļu šādā redakcijā:

“(7) Sabiedrība, kas dibina un pārvalda naudas tirgus fondu, ievēro tās darbību regulējošās prasības, kuras nosaka Regula Nr. 2017/1131, Komisijas normatīvie noteikumi un šis likums.”

3. Papildināt 87. pantu ar 1.5 daļu šādā redakcijā:

 “(1.5) Par Regulas Nr. 2017/1131 pārkāpumiem Komisija izsaka sabiedrībai brīdinājumu vai uzliek soda naudu no 14 000 līdz 142 300 *euro* un nosaka termiņu, kādā sabiedrībai jānovērš konstatētais pārkāpums.”

4. Aizstāt 89. panta sestajā daļā vārdus “Latvijas Centrālajam depozitārijam” ar vārdiem “centrālajam vērtspapīru depozitārijam”.

5. Izslēgt informatīvās atsauces uz Eiropas Savienības direktīvām 1., 2., 4., 5., 6., 8., 9. un 14. punktu.

Likums stājas spēkā 2018. gada 21. jūlijā.

Finanšu ministre D. Reizniece-Ozola

G.Davidovičs

67083931, gunvaldis.davidovics@fm.gov.lv